Huang Wenpan

Huang Wenpan (kinesisk: 黄文攀; født 22. august 1995 i Meishan, død 16. mars 2018 i Hongya) var en kinesisk handikappet svømmer som konkurrerte i klassen S2 og S3. Han hadde cerebral parese som var medfødt.

 Idrettskarriere 
 2016 
Huang deltok i Paralympiske sommerleker 2016, der han vant fem gullmedaljer. Individuelt vant han 50 meter fri, 50 meter bryst, 200 meter fri og 150 meter individuell medley. Han satte her verdensrekord og paralympisk rekord på alle disse fire øvelsene; på 50 meter fri svømte han på 39,24, på 50 meter bryst 50,65, på 200 meter fri 3:09,04, og på 150 meter individuell medley 1:52,14. Han var også med og vinne 4 × 50 meter fri i mix-klassen, der Kina også satte verdensrekord og paralympisk rekord, med 2:18,03. På 50 meter rygg fikk han sølv, bak ukrainske Dmytro Vynohradets.Rio 2016 - Wenpan Huang , besøkt 18. september 2016.

 2017 
Under Para-VM i svømming 2017 fikk han fem gullmedaljer. Individuelt vant han 200 meter fri, 50 meter bryst, 50 meter fri og 150 meter individuell medley, og han deltok på Kinas stafettlag som vant 4 × 50 meter fri. I tillegg fikk han bronse på 50 meter rygg.IPC - Huang Wenpan, besøkt 17. mars 2018.

 2018 
Huang døde i en trafikkulykke 16. mars 2018, da han kjørte alene og krasjet i lyktestolpe.Malaysian Digest - Chinese Paralympic Gold Medalist Huang Wenpan Dies In Car Crash , besøkt 16. mars 2018.

 Referanser 

 Eksterne lenker 
 IPC - Huang Wenpan
 Rio 2016 - Wenpan Huang 

Kategori:Kinesiske handikappidrettsutøvere
Kategori:Verdensmestere i svømmesport
Kategori:Paralympiske mestere for Kina
Kategori:Paralympiske sølvmedaljevinnere for Kina
Kategori:Deltakere for Kina under Paralympiske sommerleker 2016
Kategori:Kinesiske svømmere
Kategori:Personer fra Meishan
Kategori:Svømmere under Paralympiske sommerleker 2016